b'\n_START_ARTICLE_\nOmar (album)\n_START_SECTION_\nGlasba\n_START_PARAGRAPH_\n"Vse, kar si \xc5\xbeeli\xc5\xa1" je iz\xc5\xa1el kot glavni singl z albuma._NEWLINE_"Stop" je iz\xc5\xa1el kot drugi singel iz albuma \xe2\x80\x93 pesem je predstavljala Slovenijo na polfinalu na Pesmi Evrovizije 2005 in je bila posneta dvakrat z razli\xc4\x8dnimi orkestracijami. Druga razli\xc4\x8dica je uporabila orkestracijo, ki je bila uporabljena na Evroviziji, ta razli\xc4\x8dica pa se je pojavila na uradnem CD-ju tekmovanja za Pesem Evrovizije 2005, vendar ne na nobeni razli\xc4\x8dici tega albuma. Vseeno pa se pojavlja na albumu Kareem iz leta 2007. Pesem je bila posneta tudi v angle\xc5\xa1\xc4\x8dini, poleg razli\xc4\x8dnih orkestracij tudi z razli\xc4\x8dnimi besedili. Originalni posnetek je bil imenovan "On My Own", verzija po novem snemanju pa je bila imenovana "Go". V srbski izdaji tega albuma je bil "Stop" v hrva\xc5\xa1\xc4\x8dini, ne v srb\xc5\xa1\xc4\x8dini . Prav tako srbska izdaja albuma vsebuje "Go" in ne "On My Own", ki se ne pojavi na izvirni CD ali kasetni izdaji._NEWLINE_"Omar, ti teslo", "Polje tvojih sanj", "Skrivaj sanjava", "Ves tvoj svet" in "Krasen dan" so tudi iz\xc5\xa1li kot singli.'